Βρυξέλλες, 16.11.2004

COM(2004) 761 τελικό

Πρόταση

ΚΑΝΟΝΙΣΜΟΣ (ΕΚ, ΕΥΡΑΤΟΜ) ΤΟΥ ΣΥΜΒΟΥΛΙΟΥ

για την αναπροσαρμογή, από 1ης Ιουλίου 2004, των αποδοχών και των συντάξεων των υπαλλήλων και του λοιπού προσωπικού των Ευρωπαϊκών Κοινοτήτων, καθώς και των διορθωτικών συντελεστών που εφαρμόζονται στις εν λόγω αποδοχές και συντάξεις.

(υποβληθείσα από την Επιτροπή){SEC (2004) 1445 }

ΑΙΤΙΟΛΟΓΙΚΗ ΕΚΘΕΣΗ

Προοίμιο

Σύμφωνα με το άρθρο 1 του παραρτήματος ΧΙ του Κανονισμού Υπηρεσιακής Κατάστασης, η υπηρεσία Eurostat εκπόνησε έκθεση που αναφέρεται στην εξέλιξη του κόστους ζωής στις Βρυξέλλες, στην εξέλιξη της αγοραστικής δύναμης των αποδοχών των δημοσίων υπαλλήλων των κρατών μελών, καθώς και στις οικονομικές ισοτιμίες από τις οποίες προκύπτουν οι διορθωτικοί συντελεστές.

Σύμφωνα με το άρθρο 3 του παραρτήματος ΧΙ, το Συμβούλιο αποφασίζει πριν από το τέλος κάθε έτους για την αναπροσαρμογή των αποδοχών και συντάξεων, η οποία προτείνεται από την Επιτροπή και βασίζεται στα εν λόγω στοιχεία, με ισχύ από την 1η Ιουλίου.

2. Εξελιξη της αγοραστικησ δυναμησ των αποδοχων των εθνικων δημοσιων υπαλληλων (ειδικοσ δεικτησ)

Η Eurostat καθόρισε την εξέλιξη των καθαρών αποδοχών, μετά την αφαίρεση του πληθωρισμού, των εθνικών υπαλλήλων των κεντρικών διοικήσεων στα 8 κράτη μέλη που αναφέρονται στο άρθρο 1.4 του παραρτήματος ΧΙ, με βάση τα στοιχεία που παρασχέθηκαν από τα εν λόγω κράτη μέλη.

Η μέση εξέλιξη της αγοραστικής δύναμης των αποδοχών των εθνικών δημοσίων υπαλλήλων, για την περίοδο από τον Ιούλιο του 2003 έως τον Ιούλιο του 2004, μετρούμενη με τον ειδικό δείκτη, ισούται με -1,2 %.

Εξέλιξη του κόστους ζωής για τις Βρυξέλλες (διεθνής δείκτης)

Με βάση τα στοιχεία που παρασχέθηκαν από τις βελγικές αρχές, η Eurostat υπολόγισε την εξέλιξη του κόστους ζωής στις Βρυξέλλες για τους υπαλλήλους των Ευρωπαϊκών Κοινοτήτων.

Η εξέλιξη του κόστους ζωής στις Βρυξέλλες για την περίοδο από τον Ιούνιο 2003 έως τον Ιούνιο 2004, η οποία υπολογίστηκε από την Eurostat με βάση το διεθνή δείκτη, ισούται με 1,9%.

4. Αναπροσαρμογη των αποδοχων και των συνταξεων στο Βελγιο και το Λουξεμβουργο

Το ύψος της προσαρμογής ισούται με το γινόμενο του ειδικού δείκτη -1,2% επί τον διεθνή δείκτη Βρυξελλών 1,9%.

(101,9% x 98,8%) / 100 –100 = 0,7%

Κατά συνέπεια, η καθαρή αναπροσαρμογή των αποδοχών και των συντάξεων στο Βέλγιο και το Λουξεμβούργο ανέρχεται σε 0,7%.

Σύμφωνα με τις διατάξεις του άρθρου 3 του παραρτήματος ΧΙ του Κανονισμού Υπηρεσιακής Κατάστασης, δεν εφαρμόζεται διορθωτικός συντελεστής ούτε στις Βρυξέλλες ούτε στο Λουξεμβούργο.

4. Αναπροσαρμογη των αποδοχων και των συνταξεων εκτοσ Βελγιου και Λουξεμβουργου

Εκτός Βελγίου και Λουξεμβούργου, οι αναπροσαρμογές των αποδοχών και των συντάξεων προκύπτουν από το γινόμενο του συντελεστή αναπροσαρμογής στο Βέλγιο και το Λουξεμβούργο επί την μεταβολή των διορθωτικών συντελεστών και της ισοτιμίας.

Οι διορθωτικοί συντελεστές που εφαρμόζονται στις αποδοχές, στις συντάξεις και στη μεταφορά μέρους των αποδοχών που αναφέρεται στον κανονισμό, υπολογίστηκαν κατά τον ακόλουθο τρόπο :

Διορθωτικοί συντελεστές για τους υπαλλήλους εκτός Βελγίου και Λουξεμβούργου

Η Eurostat υπολόγισε, σε συμφωνία με τις εθνικές στατιστικές υπηρεσίες, τις οικονομικές ισοτιμίες που καθορίζουν κατά την 1η Ιουλίου 2004 τις αντιστοιχίες της αγοραστικής δύναμης των αποδοχών μεταξύ των Βρυξελλών ως πόλεως αναφοράς και των λοιπών τόπων υπηρεσίας.

Οι διορθωτικοί συντελεστές που εφαρμόζονται στις αποδοχές των υπαλλήλων των Ευρωπαϊκών Κοινοτήτων που υπηρετούν στα λοιπά κράτη μέλη εκτός του Βελγίου και του Λουξεμβούργου καθορίζονται από το λόγο των σχετικών οικονομικών ισοτιμιών προς τις συναλλαγματικές ισοτιμίες που ίσχυαν κατά την 1η Ιουλίου 2004 για την εκτέλεση του γενικού προϋπολογισμού των Ευρωπαϊκών Κοινοτήτων.

Διορθωτικοί συντελεστές για τους συνταξιούχους εκτός Βελγίου και Λουξεμβούργου και διορθωτικοί συντελεστές για τη μεταφορά αποδοχών

Η Eurostat υπολόγισε, σε συμφωνία με τις εθνικές στατιστικές υπηρεσίες, τις οικονομικές ισοτιμίες που καθορίζουν κατά την 1η Ιουλίου 2004 τις αντιστοιχίες της αγοραστικής δύναμης των συντάξεων μεταξύ των Βρυξελλών ως πόλεως αναφοράς και των λοιπών χωρών διαμονής.

Οι διορθωτικοί συντελεστές που υπολογίζονται για τις συντάξεις εκείνων που διαμένουν σε διάφορες χώρες εκτός Βελγίου και Λουξεμβούργου, καθορίζονται από το λόγο των σχετικών οικονομικών ισοτιμιών προς την συναλλαγματική ισοτιμία κατά την 1η Ιουλίου 2004.

Σύμφωνα με τις διατάξεις του άρθρου 17 του παραρτήματος VII του Κανονισμού Υπηρεσιακής Κατάστασης, οι εν λόγω συντελεστές εφαρμόζονται άμεσα στις μεταφορές αποδοχών των υπαλλήλων και του λοιπού προσωπικού από 1ης Ιανουαρίου 2005.

Σύμφωνα με τις διατάξεις του άρθρου 20 του παραρτήματος ΧΙΙΙ του Κανονισμού Υπηρεσιακής Κατάστασης, οι διορθωτικοί συντελεστές εφαρμόζονται στις συντάξεις μόνο για το τμήμα που αντιστοιχεί σε κτηθέντα συνταξιοδοτικά δικαιώματα πριν την 1η Μαΐου 2004.

Σύμφωνα με τις διατάξεις της παραγράφου 2 του ιδίου άρθρου, οι διορθωτικοί συντελεστές που εφαρμόζονται στις συντάξεις προκύπτουν από την στάθμιση των συντελεστών που εφαρμόζονται στους υπαλλήλους κατά 80% και των συντελεστών που υπολογίζονται για τις συντάξεις κατά 20%.

Από την 1η Μαΐου 2005, θα σταθμίζονται κατά 60% οι συντελεστές που εφαρμόζονται στους υπαλλήλους και κατά 40% οι συντελεστές που υπολογίζονται για τις συντάξεις.

Ημερομηνία έναρξης ισχύος των διορθωτικών συντελεστών

Η ημερομηνία έναρξης της ισχύος είναι η 1η Ιουλίου 2004 για όλους τους τόπους εκτός εκείνων που χαρακτηρίζονται από έντονη αύξηση του κόστους ζωής, για τους οποίους ο διορθωτικός συντελεστής τίθεται σε ισχύ στις 16 Μαΐου εφόσον το κόστος ζωής υπερβαίνει το 6,3%, ή την 1η Μαΐου εάν υπερβαίνει το 12,6%.

Η εξέλιξη του κόστους ζωής, εκτός Βελγίου και Λουξεμβούργου, μετράται με τη βοήθεια των τεκμαρτών δεικτών. Οι δείκτες αυτοί αντιστοιχούν στο γινόμενο του διεθνούς δείκτη Βρυξελλών επί την μεταβολή της οικονομικής ισοτιμίας.

Η αναπροσαρμογή αυτή τίθεται σε ισχύ ενωρίτερα για τους τόπους που αναφέρονται παρακάτω :

Διορθωτικοί συντελεστές για τους υπαλλήλους : Σε κανέναν τόπο.

Διορθωτικοί συντελεστές για τους συνταξιούχους : Σε κανέναν τόπο.

6. Αλλα στοιχεια που επηρεαζουν τις καθαρεσ αποδοχεσ

Αναφέρεται, προς υπόμνηση, ότι το Συμβούλιο, στο πλαίσιο της απόφασης που εξέδωσε στις 22.03.2004, για την ανανέωση της μεθόδου αναπροσαρμογής των αποδοχών (παράρτημα ΧΙ του Κανονισμού Υπηρεσιακής Κατάστασης), αποφάσισε επίσης :

να θεσπίσει μια ειδική εισφορά επί των αποδοχών, της οποίας το ποσοστό θα αυξηθεί από 2,50% σε 2,93%, με ισχύ από 1ης Ιανουαρίου 2005·

να προβλέψει μια νέα μέθοδο προσαρμογής του ποσοστού της εισφοράς του προσωπικού στο συνταξιοδοτικό καθεστώς. Κατά συνέπεια, το ποσοστό αυτό θα αυξηθεί από 9,25% σε 9,75%, με ισχύ από 1ης Ιουλίου 2004.

Πρόταση

ΚΑΝΟΝΙΣΜΟΣ (ΕΚ, ΕΥΡΑΤΟΜ) ΤΟΥ ΣΥΜΒΟΥΛΙΟΥ

για την αναπροσαρμογή, από 1ης Ιουλίου 2004, των αποδοχών και των συντάξεων των υπαλλήλων και του λοιπού προσωπικού των Ευρωπαϊκών Κοινοτήτων, καθώς και των διορθωτικών συντελεστών που εφαρμόζονται στις εν λόγω αποδοχές και συντάξεις.

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

το πρωτόκολλο περί προνομίων και ασυλιών των Ευρωπαϊκών Κοινοτήτων, και ιδίως το άρθρο 13,

τον Κανονισμό Υπηρεσιακής Κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων, όπως θεσπίσθηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68[1] και ιδίως τα άρθρα 63, 64, 65, 82 και τα παραρτήματα VII, XI και XIII του εν λόγω Κανονισμού Υπηρεσιακής Κατάστασης, καθώς και το άρθρο 20 πρώτο εδάφιο, το άρθρο 64 και το άρθρο 92 του εν λόγω καθεστώτος,

την πρόταση της Επιτροπής,

Εκτιμώντας τα ακόλουθα :

Προκειμένου να εξασφαλιστεί για τους υπαλλήλους και το λοιπό προσωπικό των Ευρωπαϊκών Κοινοτήτων μια εξέλιξη της αγοραστικής δύναμης παράλληλη με εκείνη των δημοσίων υπαλλήλων στα κράτη μέλη, θα πρέπει να αναπροσαρμοστούν οι αποδοχές και οι συντάξεις των υπαλλήλων και του λοιπού προσωπικού των Ευρωπαϊκών Κοινοτήτων στο πλαίσιο της ετήσιας εξέτασης για το 2004.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από την 1η Ιουλίου 2004, η ημερομηνία «1η Ιουλίου 2003», η οποία αναφέρεται στο άρθρο 63, δεύτερο εδάφιο του Κανονισμού Υπηρεσιακής Κατάστασης, αντικαθίσταται από την ημερομηνία «1η Ιουλίου 2004».

Άρθρο 2

Από την 1η Ιουλίου 2004, στο άρθρο 66 του Κανονισμού Υπηρεσιακής Κατάστασης, ο πίνακας των μηνιαίων βασικών μισθών που ισχύουν για τον υπολογισμό των αποδοχών και των συντάξεων, αντικαθίσταται από τον ακόλουθο πίνακα :

[pic]

Άρθρο 3

Από την 16η Μαΐου 2004, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετούν σε μια από τις χώρες ή τόπους που αναφέρονται κατωτέρω, καθορίζονται ως εξής :- Ουδέν

Από την 16ηΜαΐου 2004, οι διορθωτικοί συντελεστές που εφαρμόζονται στις συντάξεις των υπαλλήλων και του λοιπού προσωπικού που διαμένουν σε μια από τις χώρες που αναφέρονται κατωτέρω, καθορίζονται ως εξής :

- Ουδέν

Άρθρο 4

Από την 1η Ιουλίου 2004, οι διορθωτικοί συντελεστές που εφαρμόζονται, δυνάμει του άρθρου 64 του Κανονισμού Υπηρεσιακής Κατάστασης, στις αποδοχές των υπαλλήλων και του λοιπού προσωπικού, καθορίζονται όπως εμφαίνεται στην στήλη 2 του πίνακα που ακολουθεί ·

Από την 1η Ιανουαρίου 2005, οι διορθωτικοί συντελεστές που εφαρμόζονται, δυνάμει του άρθρου 17, παράγραφος 3 του παραρτήματος VII του Κανονισμού Υπηρεσιακής Κατάστασης, στις μεταφορές αποδοχών των υπαλλήλων και του λοιπού προσωπικού, καθορίζονται όπως εμφαίνεται στην στήλη 3 του πίνακα που ακολουθεί ·

Από την 1η Ιουλίου 2004, οι διορθωτικοί συντελεστές που εφαρμόζονται στις συντάξεις, δυνάμει του άρθρου 20, παράγραφος 2 του παραρτήματος XIII του Κανονισμού Υπηρεσιακής Κατάστασης, καθορίζονται όπως εμφαίνεται στην στήλη 4 του πίνακα που ακολουθεί ·

Από την 1η Μαΐου 2005, οι διορθωτικοί συντελεστές που εφαρμόζονται στις συντάξεις, δυνάμει του άρθρου 20, παράγραφος 2 του παραρτήματος XIII του Κανονισμού Υπηρεσιακής Κατάστασης, καθορίζονται όπως εμφαίνεται στην στήλη 5 του πίνακα που ακολουθεί ·

[pic]

Άρθρο 5

Από την 1η Ιουλίου 2004, το ύψος του επιδόματος γονικής άδειας που αναφέρεται στο άρθρο 42 α του Κανονισμού Υπηρεσιακής Κατάστασης, καθορίζεται σε 804,36 ευρώ και για τις μονογονεϊκές οικογένειες σε 1.072,48 ευρώ.

Άρθρο 6

Από την 1η Ιουλίου 2004, το βασικό ποσό του οικογενειακού επιδόματος που αναφέρεται στο άρθρο 1 β, παράγραφος 1 του παραρτήματος VII του Κανονισμού Υπηρεσιακής Κατάστασης, καθορίζεται σε 150,44 ευρώ.

Από την 1η Ιουλίου 2004, το ποσό του επιδόματος συντηρούμενου τέκνου, που αναφέρεται στο άρθρο 2, παράγραφος 1 του παραρτήματος VII του Κανονισμού Υπηρεσιακής Κατάστασης, καθορίζεται σε 328,73 ευρώ.

Από την 1η Ιουλίου 2004, το ποσό του σχολικού επιδόματος, που αναφέρεται στο άρθρο 3, παράγραφος 1 του παραρτήματος VII του Κανονισμού Υπηρεσιακής Κατάστασης, καθορίζεται σε 223,05 ευρώ.

Από την 1η Ιουλίου 2004, το ποσό του σχολικού επιδόματος, που αναφέρεται στο άρθρο 3, παράγραφος 2 του παραρτήματος VII του Κανονισμού Υπηρεσιακής Κατάστασης, καθορίζεται σε 80,30 ευρώ.

Από την 1η Ιουλίου 2004, το ελάχιστο ποσό του επιδόματος αποδημίας, που αναφέρεται στο άρθρο 69 του Κανονισμού Υπηρεσιακής Κατάστασης και στο άρθρο 4, παράγραφος 1, δεύτερο εδάφιο του παραρτήματος VII του εν λόγω κανονισμού, καθορίζεται σε 445,88 ευρώ.

Άρθρο 7

Από την 1η Ιανουαρίου 2005, η χιλιομετρική αποζημίωση που αναφέρεται στο άρθρο 8 του παραρτήματος VII του Κανονισμού Υπηρεσιακής Κατάστασης αναπροσαρμόζεται ως ακολούθως:

0 ευρώ ανά χλμ. για το τμήμα αποστάσεως μεταξύ: 0 και 200 χιλιομέτρων

0,3343 ευρώ ανά χλμ. για το τμήμα αποστάσεως μεταξύ: 201 και 1.000 χιλιομέτρων

0,5572 ευρώ ανά χλμ. για το τμήμα αποστάσεως μεταξύ: 1.001 και 2.000 χιλιομέτρων

0,3343 ευρώ ανά χλμ. για το τμήμα αποστάσεως μεταξύ: 2.001 και 3.000 χιλιομέτρων

0,1114 ευρώ ανά χλμ. για το τμήμα αποστάσεως μεταξύ: 3.001 και 4.000 χιλιομέτρων

0,0536 ευρώ ανά χλμ. για το τμήμα αποστάσεως μεταξύ: 4.001 και 10.000 χιλιομέτρων

0 ευρώ ανά χλμ. για απόσταση άνω των: 10.000 χιλιομέτρων

Στην ανωτέρω χιλιομετρική αποζημίωση προστίθεται ένα κατ’ αποκοπή συμπληρωματικό ποσό:

- 167,16 ευρώ αν η απόσταση σιδηροδρομικής διαδρομής μεταξύ του τόπου υπηρεσίας και του τόπου καταγωγής είναι μεταξύ 725 χιλιομέτρων και 1450 χιλιομέτρων,

- 334,31 ευρώ αν η απόσταση σιδηροδρομικής διαδρομής μεταξύ του τόπου υπηρεσίας και του τόπου καταγωγής είναι ίση ή ανώτερη των 1450 χιλιομέτρων.

Άρθρο 8

Από την 1η Ιουλίου 2004, το ποσό της ημερήσιας αποζημίωσης που αναφέρεται στο άρθρο 10, παράγραφος 1 του παραρτήματος VII του Κανονισμού Υπηρεσιακής Κατάστασης, καθορίζεται σε :

- 34,55 ευρώ για υπαλλήλους που είναι δικαιούχοι οικογενειακού επιδόματος,

- 27,86 ευρώ για υπαλλήλους που δεν είναι δικαιούχοι οικογενειακού επιδόματος.

Άρθρο 9

Από την 1η Ιουλίου 2004, το κατώτερο όριο της αποζημίωσης εγκατάστασης που αναφέρεται στο άρθρο 24, παράγραφος 3 του καθεστώτος που εφαρμόζεται στο λοιπό προσωπικό των Κοινοτήτων, καθορίζεται σε :

- 983,69 ευρώ για υπαλλήλους που είναι δικαιούχοι οικογενειακού επιδόματος,

- 584,90 ευρώ για υπαλλήλους που δεν είναι δικαιούχοι οικογενειακού επιδόματος.

Άρθρο 10

Από την 1η Ιουλίου 2004, για το επίδομα ανεργίας που αναφέρεται στο άρθρο 28α, παράγραφος 3, εδάφιο 2 του καθεστώτος που εφαρμόζεται στο λοιπό προσωπικό, το κατώτατο όριο καθορίζεται σε 1.179,72 ευρώ, το ανώτατο όριο καθορίζεται σε 2.359,44 ευρώ και η κατ’ αποκοπή μείωση καθορίζεται σε 1.072,48 ευρώ.

Άρθρο 11

Από την 1η Ιουλίου 2004, στο άρθρο 63 του καθεστώτος που εφαρμόζεται στο λοιπό προσωπικό, ο πίνακας των μηνιαίων βασικών μισθών αντικαθίσταται από τον ακόλουθο πίνακα :

[pic]

Άρθρο 12

Από την 1η Ιουλίου 2004, στο άρθρο 93 του καθεστώτος που εφαρμόζεται στο λοιπό προσωπικό, ο πίνακας των μηνιαίων βασικών μισθών αντικαθίσταται από τον ακόλουθο πίνακα :

[pic]

Άρθρο 13

Από την 1η Ιουλίου 2004, το κατώτατο όριο της αποζημίωσης εγκατάστασης που αναφέρεται στο άρθρο 94 του καθεστώτος που εφαρμόζεται στο λοιπό προσωπικό, καθορίζεται σε :

- 739,90 ευρώ για υπαλλήλους που είναι δικαιούχοι οικογενειακού επιδόματος,

- 438,67 ευρώ για υπαλλήλους που δεν είναι δικαιούχοι οικογενειακού επιδόματος.

Άρθρο 14

Από την 1η Ιουλίου 2004, για το επίδομα ανεργίας που αναφέρεται στο άρθρο 96, παράγραφος 3, εδάφιο 2 του καθεστώτος που εφαρμόζεται στο λοιπό προσωπικό, το κατώτατο όριο καθορίζεται σε 884,79 ευρώ, το ανώτατο όριο καθορίζεται σε 1769,58 ευρώ και η κατ’ αποκοπή μείωση καθορίζεται σε 804,36 ευρώ.

Άρθρο 15

Από την 1η Ιουλίου 2004, οι αποζημιώσεις για συνεχή ή εκ περιτροπής υπηρεσία που προβλέπονται στο άρθρο 1 του κανονισμού (ΕΚΑΧ, ΕΟΚ, Ευρατόμ) αριθ. 300/76[2] καθορίζονται σε 337,16 ευρώ, 508,42 ευρώ και 758,58 ευρώ.

Άρθρο 16

Από την 1η Ιουλίου 2004, τα ποσά που αναφέρονται στο άρθρο 4 του κανονισμού (ΕΟΚ, Ευρατόμ, ΕΚΑΧ) αριθ. 260/68[3] πολλαπλασιάζονται με τον συντελεστή 4,867097.

Άρθρο 17

Από την 1η Ιουλίου 2004, ο πίνακας των ποσών εφαρμογής, ο οποίος περιλαμβάνεται στο άρθρο 8 του παραρτήματος XIII του Κανονισμού Υπηρεσιακής Κατάστασης, αντικαθίσταται από τον ακόλουθο πίνακα :

[pic]

Άρθρο 18

Από την 1η Ιουλίου 2004, τα ποσά του επιδόματος συντηρούμενου τέκνου που αναφέρεται στο άρθρο 14 του παραρτήματος XIII του Κανονισμού Υπηρεσιακής Κατάστασης, καθορίζονται ως εξής:

[pic]

Άρθρο 19

Από την 1η Ιουλίου 2004, τα ποσά του σχολικού επιδόματος που αναφέρεται στο άρθρο 15 του παραρτήματος XIII του Κανονισμού Υπηρεσιακής Κατάστασης, καθορίζονται ως εξής:

[pic]

Άρθρο 20

Από την 1η Ιουλίου 2004, για την εφαρμογή του άρθρου 18 του παραρτήματος XIII του Κανονισμού Υπηρεσιακής Κατάστασης, το ύψος της κατ’ αποκοπή αποζημίωσης που αναφέρεται στο άρθρο 4 α του παραρτήματος VII του ισχύοντος πριν την 1η Μαΐου 2004 Κανονισμού Υπηρεσιακής Κατάστασης, καθορίζεται σε:

- 116,32 ευρώ μηνιαίως για τους υπαλλήλους των βαθμών C4 ή C5,

- 178,34 ευρώ μηνιαίως για τους υπαλλήλους των βαθμών C1, C2 ή C3.

Άρθρο 21

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

+++++ TABLE +++++

[1] και τροποποιήθηκαν τελευταία με τον κανονισμό (ΕΚ, ΕΚΑΧ, Ευρατόμ) αριθ. …, ΕΕ L 56, της 4.3.68, σ. 1

[2] Κανονισμός (ΕΚΑΧ, ΕΟΚ, Ευρατόμ) αριθ. 300/76 του Συμβουλίου της 9ης Φεβρουαρίου 1976 περί καθορισμού των κατηγοριών των δικαιούχων, των προϋποθέσεων χορηγήσεως και του ύψους των αποζημιώσεων που δύνανται να χορηγηθούν στους υπαλλήλους οι οποίοι καλούνται να ασκήσουν τα καθήκοντά τους σε συνεχή ή εκ περιτροπής υπηρεσία (ΕΕ L 38 της 13.2.76, σ. 1) Κανονισμός που συμπληρώθηκε με τον κανονισμό (Ευρατόμ, ΕΚΑΧ, ΕΟΚ) αριθ. 1307/87 (ΕΕ L124, της 13.5.87, σ. 6) και τροποποιήθηκε τελευταία με τον κανονισμό (ΕΚ, ΕΚΑΧ, Ευρατόμ) αριθ. … (ΕΕ … της 1.1.2004, σ.1).

[3] Κανονισμός (ΕΟΚ, Ευρατόμ, ΕΚΑΧ) αριθ. 260/68 του Συμβουλίου της 29ης Φεβρουαρίου 1968 περί καθορισμού των όρων και της διαδικασίας επιβολής του φόρου του θεσπισθέντος υπέρ των Ευρωπαϊκών Κοινοτήτων (ΕΕ L 56, της 4.3.68, σ. 8). Κανονισμός που τροποποιήθηκε τελευταία με τον κανονισμό (Ευρατόμ, ΕΚΑΧ, ΕΚ) αριθ. …(ΕΕ …, της …, σ. 1).